text: Efter kritik i TV SYD: Nu vil kommune gerne informere 
  03 november 2010 kl. 12.47
  Aabenraa Kommune inviterer onsdag aften til offentligt møde om de risikovirksomheder, der ligger i kommunen. Det sker efter en række borgere i byen i TV SYD har udtryk kritik og bekymring over manglende oplysninger.
  Omkring 50 borgere - især naboerne til risikovirksomhederne - har tilmeldt sig mødet for at få mere at vide. På mødet kan deltagerne få et indblik i de beredskabs-, miljø-, plan- og bygningsmæssige forhold i området omkring en risikovirksomhed. Deltagerne får også information om sikkerhedsmæssige forhold, for eksempel hvordan man forholder sig, hvis der lyder en alarm.
  
  Tre i Aabenraa 
  I Aabenraa Kommune ligger der tre virksomheder, som er omfattet af risikobekendtgørelsen. Det drejer sig om IAT A/S og A/S Haahr Tank-Lager på Aabenraa Havn samt Enstedværket ved Styrtom.
  
  Fakta om risiko-virksomheder
  En risikovirksomhed er en virksomhed, hvor der i produktionen indgår et eller flere farlige stoffer i en mængde, der overskrider de grænseværdier, som står beskrevet i den såkaldte risikobekendtgørelse. Risiko kan både være i forhold til mennesker, men også i forhold til det omgivne miljø. 
   
  Mødet finder sted onsdag den 3. november kl. 19.00 ? 20.30 i byrådssalen på Skelbækvej 2 i Aabenraa.
  SE hele TV SYDs tema om farlige virksomheder her. 
  TV SYDs temaside - Link til tema-side om farlige virksomheder
  